Datum: 26.03.2018

Zadeva: **Seminar za naziv ALPINISTIČNI INŠTRUKTOR 2018 - INFO -**

**Pogoji za prijavo na izpit:**

Splošni:

* član PZS in član kluba/odseka, ki je registriran pri KA,
* končana najmanj 3 letna poklicna šola,
* starost 21 let,
* najmanj 2 leti staža kot alpinist (za 2018 se lahko prijavijo tisti, ki so opravili izpit za alpinista 2016 ali prej),
* opravljeni vzponi z oceno V in višji od 500 m v zadnjih 3 letih,
* kandidat mora biti registriran alpinist pri Komisiji za alpinizem,
* v celoti izpolnjen obrazec »Prijava na seminar za naziv alpinistični inštruktor«,
* izjava kandidata o zdravstvenem stanju.

**Opomba:** seznam opravljenih vzponov bo pregledala 3 članska komisija inštruktorjev in ocenila, če kandidat lahko pristopi k seminarju ali ne.

**Potek seminarja in izpitov:**

Seminar bo razdeljen na 4 sklope in sicer: ledno plezanje, zimsko-ledeniški, plezalni in letni.

**Na vseh seminarjih je prisotnost obvezna.**

**Podrobnejši program:**

|  |  |  |
| --- | --- | --- |
| Datum | Seminar/izpit | tematika |
| 20. – 21. April | Seminar | Letna tehnika |
| 19. - 20. Maj | Izpitni rok 1 | Letna tehnika |
| 9. - 10. Junij | Izpitni rok 2 | Letna tehnika |
| 20. - 21. Oktober | Seminar | Plezalni sklop |
| 10. -11. November | Izpitni rok 1 | Plezalni sklop |
| 24. – 25. November | Izpitni rok 2 | Plezalni sklop |
| December/Januar  2 dni | Seminar | Zimska tehnika |
| Januar/Februar 2019  2 dni | Seminar | Ledno plezanje |
| Januar/Februar 2019  2 dni | Izpitni rok 1 | Ledno plezanje |
| Januar/Februar 2019  2 dni | Izpitni rok 2 | Ledno plezanje |
| Februar/Marec 2019 | Izpitni rok 1 | Zimska tehnika |
| Februar Marec 2019 | Izpitni rok 2 | Zimska tehnika |
|  | Izpitni rok | Teoretični del |

**Opomba**: KA si v primeru neprimernih vremenskih razmer pridržuje pravico do spremembe datumov posameznih akcij. Datumi za zimski sklop bodo določeni naknadno

**Potek izpitov:**

Izpit je sestavljen iz teoretičnega in praktičnega dela (ledna, zimska, ledeniška, letna tehnika in plezanje smeri 6a v plezališču ter prva pomoč). Za vsako tematiko bosta razpisana dva roka. Kandidati, ki bodo neuspešni na prvem roku, bodo lahko izpit ponovno opravljali v drugem razpisanem roku. V primeru ponovne neuspešnosti, bodo imeli možnost še enkrat opravljati ta izpitni sklop z naslednjo generacijo AI. Hkrati pa bodo LAHKO NADALJEVALI TEKOČE IZOBRAŽEVANJE po programu.

Teme za teoretični del so: nevarnosti, prehrana, oprema, prva pomoč, vremenoslovje, izrazoslovje, orientacija, prva pomoč, zgodovina, poznavanje gorstev

**Kriterij znanja na praksi:**

Znanje mora biti suvereno in tekoče. Inštruktorji praviloma ne komentirajo vašega dela. V primeru, da naredite napako, ki ima lahko za posledico hujšo nevarnost za vas osebno ali vašega soplezalca (inštruktorja), bo inštruktor ukrepal in prekinil vaše delo.

Da bo vaše znanje kar najbolj objektivno ocenjeno, bo poskrbljeno s t.i. prostimi inštruktorji, ki bodo ocenjevali delo večih ljudi. Tako bo vaše delo vedno spremljano in ocenjevano s strani dveh ali celo večih inštruktorjev. Na osnovi zapisanega pa bodo o vaši uspešnosti **odločali vsi inštruktorji skupaj**.

|  |
| --- |
| OPOMBA: v primeru, da večina inštruktorjev oceni, da vaše znanje ni zadostno pri večini zahtevanih znanj, potem možnosti za popravni izpit ne boste imeli. |

**Zahtevana starost 21 let**

Na seminar se lahko prijavijo tisti, ki bodo v letu 2018 dopolnili 21 let. Naziv alpinistični inštruktor in vse pristojnosti v zvezi z njim začnejo formalno veljati, ko kandidat dopolni zahtevano starost.

**Potrebna oprema**

Vsa potrebna oprema, ki jo kandidati uporabljajo na seminarjih in izpitih mora ustrezati normam UIAA oziroma CE.

**Anketa**

Ob koncu izpitov boste dobili tudi kratko anonimno anketo z nekaj vprašanji. Želimo dobiti koristne informacije za prihodnje izpite tudi iz vaše strani. Računamo na vaše sodelovanje in objektivnost.